Իսկական արվեստը ասեղնաբուժության պես մի բան է: Ինչպես և ասեղնաբուժությունն է ազդում մարդու օրգանիզմի վրա՝ լինի դա սևամորթի, սպիտակամորթի, քրիստոնյայի, մահմեդականի, մուրացկանի, թե մեծահարուստի օրգանիզմ, այնպես էլ իրական արվեստը պիտի ազդի ցանկացած մարդու հոգու զգայուն կետերի վրա: Չեմ կարող համաձայնել նրանց հետ, ովքեր արվեստը դնում են էլիտար շրջանակների մեջ: Այդպիսի շրջանակներով փակվածը վերապահվում է մարդկանց համար, ովքեր միշտ չէ, որ զգում են արվեստը, և հաճախ անհասանելի է արվեստը իսկապես գնահատողների համար: